《和林德祖惠山诗一首》
宋代·程俱

好山如幽士，胜绝不可攀。往者天姥梦，长谣愁谪仙。

兹山出平野，秀特无株连。招提倚云锦，森然见林峦。

幽寻无十里，正处闲忙间。入门心目静，世累若可捐。

灵泉出土脉，汩汩无流难。茶神瀹浮乳，方士沉馀丹。

我生猿鹤姿，颇有山水缘。何时共清赏，杖屦穷崖巅。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。